钦定古今图书集成/明伦汇编/氏族典/第034卷 > 《廖用贤尚友录》 > 锺嵘
## 钦定古今图书集成/明伦汇编/氏族典/第034卷 > 《廖用贤尚友录》 > 锺嵘

按《梁书锺嵘传》，“嵘字仲伟，颍川长社人，晋侍中雅七
世孙也。与兄岏、弟屿并好学有思理。齐永明中，为国
子生，明《周易》。王俭领祭酒，颇赏接之。举本州秀才。起
家王国侍郎，迁抚军行参军，出为安国令。永元末，除
司徒行参军。天监初，迁中军临川王行参军。衡阳王
元简出守会稽，引为宁朔记室，专掌文翰。迁西中郎”
晋安王记室。嵘尝品古今五言诗，论其优劣，名为《诗
评》。顷之卒官。